NARIADENIE KOMISIE (ES) č. 959/2005
z 23. júna 2005,
ktorým sa menia a dopĺňajú vývozné náhrady v sektore hydinového mäsa
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2777/75 z 29. októbra 1975 o spoločnej organizácii trhu v sektore hydinového mäsa (1) a najmä na jeho článok 8 ods. 3,
keďže:
(1)
Náhrady uplatniteľné na vývoz v sektore hydinového mäsa určilo nariadenie Komisie (ES) č. 755/2005 (2).
(2)
Uplatnenie kritérií v zmysle článku 8 nariadenia (EHS) č. 2777/75 na údaje, o ktorých má Komisia vedomosť, vedie k zmene a doplneniu v súčasnosti platných vývozných náhrad v súlade s prílohou k tomuto nariadeniu,
PRIJALA TOTO NARIADENIE:
Článok 1
Vývozné náhrady za produkty v zmysle článku 1 ods. 1 nariadenia (EHS) č. 2777/75, určené v prílohe k nariadeniu (ES) č. 755/2005, sa menia a dopĺňajú v súlade s prílohou k tomuto nariadeniu.
Článok 2
Toto nariadenie nadobúda účinnosť 27. júna 2005.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 23. júna 2005